CELEX: 31970L0156
Language: el
Date: 1970-02-06 00:00:00
Title: Οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους

Avis juridique important

|

31970L0156

Οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους  

Επίσημη Εφημερίδα αριθ. L 042 της 23/02/1970 σ. 0001 - 0015 Φινλανδική ειδική έκδοση: Κεφάλαιο 13 τόμος 1 σ. 0120  Δανική ειδική έκδοση: Σειρά I Κεφάλαιο 1970(I) σ. 0082  Σουηδική ειδική έκδοση: Κεφάλαιο 13 τόμος 1 σ. 0120  Αγγλική ειδική έκδοση: Σειρά I Κεφάλαιο 1970(I) σ. 0096  Ελληνική ειδική έκδοση: Κεφάλαιο 13 τόμος 1 σ. 0046  Ισπανική ειδική έκδοση: Κεφάλαιο 13 τόμος 1 σ. 0174  Πορτογαλική ειδική έκδοση : Κεφάλαιο 13 τόμος 1 σ. 0174 

ΟΔΗΓΙΑ ΤΟΥ ΣΥΜΒΟΥΛΙΟΥ της 6ης Φεβρουαρίου 1970 περί προσεγγίσεως των νομοθεσιών των Κρατών μελών που αφορούν στην έγκριση των οχημάτων με κινητήρα και των ρυμουλκουμένων τουςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι σε κάθε Κράτος μέλος, τα οχήματα με κινητήρα που προορίζονται για τη μεταφορά εμπορευμάτων ή προσώπων πρέπει να παρουσιάζουν ορισμένα τεχνικά χαρακτηριστικά καθοριζόμενα με υποχρεωτικές προδιαγραφές- ότι οι προδιαγραφές διαφέρουν από το ένα Κράτος μέλος στο άλλο- ότι ένεκα των ανομοιοτήτων τους, παρεμποδίζονται οι συναλλαγές στο εσωτερικό της Ευρωπαϊκής Οικονομικής Κοινότητος- ότι τα εμπόδια αυτά στη δημιουργία και τη λειτουργία της κοινής αγοράς δύνανται να μειωθούν ή και ακόμη να εξαλειφθούν, αν υιοθετηθούν οι ίδιες προδιαγραφές από όλα τα Κράτη μέλη είτε συμπληρωματικά είτε σε αντικατάσταση των νομοθεσιών τους- ότι ο έλεγχος της τηρήσεως των τεχνικών προδιαγραφών πραγματοποιείται από τα Κράτη μέλη κατά παραδοσιακό τρόπο πριν από την εμπορία των οχημάτων επί των οποίων εφαρμόζονται αυτές οι τεχνικές προδιαγραφές- ότι ο έλεγχος αυτός αφορά στους τύπους των  οχημάτων- ότι είναι σκόπιμο οι εναρμονισμένες τεχνικές προδιαγραφές που εφαρμόζονται για καθένα από τα διαφορετικά στοιχεία ή από τα διαφορετικά χαρακτηριστικά του οχήματος, να καθορίζονται με ειδικές οδηγίες- ότι σε κοινοτικό επίπεδο, ο έλεγχος της τηρήσεως των  προδιαγραφών αυτών καθώς και η αναγνώριση από κάθε Κράτος μέλος του ελέγχου που πραγματοποιείται από τα άλλα Κράτη μέλη απαιτούν την έναρξη μιας διαδικασίας κοινοτικής εγκρίσεως για κάθε τύπο οχήματος- ότι η διαδικασία αυτή πρέπει να επιτρέπει σε κάθε  Κράτος μέλος να διαπιστώνει ότι κάθε τύπος οχήματος υποβλήθηκε στους ελέγχους που προβλέπονται, από τις ειδικές οδηγίες και που αναγράφονται σε ένα δελτίο εγκρίσεως- ότι η διαδικασία αυτή πρέπει επίσης να επιτρέπει στον κατασκευαστή να συντάσσει ένα  πιστοποιητικό πιστότητος για όλα τα οχήματα που είναι σύμφωνα με έναν εγκεκριμένο τύπο- ότι εφόσον ένα όχημα συνοδεύεται από το πιστοποιητικό αυτό, πρέπει να θεωρείται από όλα τα Κράτη μέλη ως σύμφωνο προς τις δικές τους νομοθεσίες- ότι είναι σκόπιμο  κάθε Κράτος μέλος να πληροφορεί τα άλλα Κράτη μέλη για την επιβεβαίωση που έγινε με αποστολή αντίγραφου του δελτίου εγκρίσεως που συνετάγη για κάθε τύπο εγκεκριμένου οχήματος- ότι, σε μεταβατικό στάδιο, η έγκριση πρέπει να είναι δυνατό να πραγματοποιηθεί βάσει των κοινοτικών προδιαγραφών στο μέτρο που τίθενται σε ισχύ οι ειδικές οδηγίες περί των διαφορετικών στοιχείων ή των διαφορετικών χαρακτηριστικών του οχήματος και, για  τα υπόλοιπα, βάσει των εθνικών προδιαγραφών- ότι, υπό την επιφύλαξη των άρθρων 169 και 170 της συνθήκης, είναι σκόπιμο να προβλεφθούν εντός του πλαισίου της συνεργασίας μεταξύ των αρμοδίων αρχών των Κρατών μελών, κατάλληλες διατάξεις με το σκοπό να διευκολύνουν την επίλυση των διαφορών τεχνικού  χαρακτήρα που αναφέρονται στην πιστότητα μιας παραγωγής προς τον εγκεκριμένο τύπο- ότι ένα όχημα, μολονότι είναι σύμφωνο προς τον εγκεκριμένο τύπο, δύναται ωστόσο να παρουσιάσει μειονεκτήματα ικανά να θέσουν σε κίνδυνο την ασφάλεια της οδικής κυκλοφορίας και εκ του γεγονότος αυτού, είναι σκόπιμο να προβλεφθεί μία κατάλληλη διαδικασία  για να αντιμετωπισθεί ο κίνδυνος αυτός- ότι η τεχνική πρόοοδος απαιτεί μία ταχεία προσαρμογή των τεχνικών προδιαγραφών που καθορίζονται από τις ειδικές οδηγίες- ότι είναι σκόπιμο να διευκολυνθεί η θέση σε ισχύ των απαραιτήτων μέτρων για το σκοπό αυτό, να προβλέπεται διαδικασία καθιδρύουσα  στενή συνεργασία μεταξύ των Κρατών μελών και της Επιτροπής στα πλαίσια της επιτροπής για την προσαρμογή στην τεχνική πρόοδο των οδηγιών που αναφέρονται στην εξάλειψη των τεχνικών εμποδίων στις συναλλαγές στον τομέα των οχημάτων με κινητήρα- ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   ΚΕΦΑΛΑΙΟ I Ορισμοί   Άρθρο 1  Ως "όχημα", κατά την έννοια της παρούσης οδηγίας, νοείται κάθε όχημα με κινητήρα που προορίζεται να κυκλοφορεί επί οδού, με ή χωρίς αμάξωμα το οποίο έχει τουλάχιστον τέσσερες τροχούς και από κατασκευή μέγιστη ταχύτητα μεγαλύτερη των 25 km/h,  καθώς επίσης και τα ρυμουλκούμενά τους, εξαιρουμένων των οχημάτων που μετακινούνται επί σιδηροτροχών, καθώς και των ελκυστήρων και των γεωργικών μηχανών.   Άρθρο 2  Κατά την παρούσα οδηγία, νοείται:  α) "έγκριση από εθνικής πλευράς", η διοικητική πράξη που ονομάζεται:  - "agreation par type et aanneming", στη βελγική νομοθεσία- - "allgemeine Betriebserlaubnis", στη γερμανική νομοθεσία- - "reception par type", στη γαλλική νομοθεσία- - "omologazione ou aprovazione del tipo", στην ιταλική νομοθεσία- - "agreation", στη νομοθεσία του Λουξεμβούργου- - "typegoedkeuring", στην ολλανδική νομοθεσία- β) "έγκριση ΕΟΚ", η πράξη με την οποία ένα Κράτος μέλος πιστοποιεί ότι ένας τύπος οχήματος πληροί τις τεχνικές προδιαγραφές των ειδικών οδηγιών και τις επαληθεύσεις που προβλέπονται στο δελτίο εγκρίσεως ΕΟΚ, του οποίου το υπόδειγμα εμφανίζεται στο  παράρτημα II.   ΚΕΦΑΛΑΙΟ II Έγκριση ΕΟΚ των οχημάτων   Άρθρο 3  Κάθε αίτηση για έγκριση ΕΟΚ υποβάλλεται από τον κατασκευαστή ή τον εντολοδόχο του σε ένα Κράτος μέλος. Συνοδεύεται από ένα δελτίο πληροφοριών, του οποίου το πρότυπο παρατίθεται στο παράρτημα Ι, καθώς επίσης και με έγγραφα, τα οποία αναφέρονται  σ' αυτό το δελτίο. Για τον ίδιο τύπο οχήματος η αίτηση αυτή δύναται να υποβάλλεται σε ένα και μόνο Κράτος μέλος.   Άρθρο 4  1. Κάθε Κράτος μέλος εγκρίνει κάθε τύπο οχήματος ο οποίος πληροί τις ακόλουθες προϋποθέσεις:  α) ο τύπος του οχήματος είναι σύμφωνος προς τα δεδομένα τα οποία αναφέρονται στο δελτίο πληροφοριών- β) ο τύπος του οχήματος ικανοποιεί τους ελέγχους οι οποίοι προβλέπονται από το υπόδειγμα του δελτίου εγκρίσεως, το οποίο αναφέρεται στο άρθρο 12 υπό β).  2. Το Κράτος μέλος το οποίο προέβη στην έγκριση λαμβάνει τα μέτρα που είναι αναγκαία για να επιβλέπει, όσο αυτό είναι αναγκαίο, την πιστότητα της παραγωγής προς το εγκεκριμένο πρωτότυπο, εν ανάγκη σε συνεργασία με τις αρμόδιες αρχές των άλλων Κρατών  μελών. Αυτή η επίβλεψη περιορίζεται σε δειγματοληψίες.  Για κάθε τύπο οχήματος, τον οποίο εγκρίνει, το Κράτος μέλος συμπληρώνει όλα τα στοιχεία του δελτίου εγκρίσεως.   Άρθρο 5  1. Οι αρμόδιες αρχές κάθε Κράτους μέλους αποστέλλουν στις αρχές των άλλων Κρατών μελών, εντός προθεσμίας ενός μηνός, αντίγραφο των δελτίων πληροφοριών και εγκρίσεως που συντάχθηκαν για κάθε τύπο οχήματος που εγκρίνουν ή αρνούνται να εγκρίνουν.   2. Για κάθε όχημα κατασκευασμένο σύμφωνα με το πρωτότυπο το οποίο έχει εγκριθεί, συντάσσεται από τον κατασκευαστή ή από τον εντολοδόχο του στη χώρα, στα μητρώα της οποίας έχει καταχωρηθεί, ένα πιστοποιητικό πιστότητος του οποίου το υπόδειγμα παρατίθεται  στο παράρτημα III.  3. Εν τούτοις, τα Κράτη μέλη δύνανται να ζητήσουν για λόγους φορολογήσεως του οχήματος ή για να συντάξουν τα έγγραφα καταχωρήσεως στα μητρώα, όπως αναφέρονται επί του πιστοποιητικού πιστότητος και άλλα στοιχεία επιπλέον των αναφερομένων στο παράρτημα  III υπό τον όρο ότι αυτά παρατίθενται ρητώς στο δελτίο πληροφοριών ή συνάγονται με απλούς υπολογισμούς.   Άρθρο 6  1. Το Κράτος μέλος που προέβη στην έγκριση ΕΟΚ λαμβάνει τα μέτρα που είναι αναγκαία ώστε να πληροφορείται την ενδεχομένη διακοπή της παραγωγής καθώς και κάθε τροποποίηση των εμφαινομένων στο δελτίο πληροφοριών στοιχείων.  2. Αν το Κράτος αυτό κρίνει ότι μία τροποποίηση αυτού του είδους δεν συνεπάγεται τροποποίηση του υπάρχοντος δελτίου εγκρίσεως ή τη σύνταξη εντός δελτίου εγκρίσεως, οι αρμόδιες αρχές αυτού του Κράτους πληροφορούν επ' αυτού τον κατασκευαστή και απευθύνουν  στις αρμόδιες αρχές των άλλων Κρατών μελών, με ομαδικές περιοδικές αποστολές, αντίγραφα των τροποποιήσεων οι οποίες πραγματοποιήθηκαν στα δελτία πληροφοριών τα οποία ήδη έχουν διανεμηθεί.  3. Αν το Κράτος αυτό διαπιστώσει ότι μία τροποποίηση που γίνεται στο δελτίο πληροφοριών δικαιολογεί νέες επαληθεύσεις ή νέες δοκιμές και από το γεγονός αυτό απαιτείται τροποποίηση του υπάρχοντος δελτίου εγκρίσεως ή η σύνταξη ενός νέου δελτίου εγκρίσεως,  οι αρμόδιες αρχές αυτού του Κράτους ενημερώνουν επ' αυτού τον κατασκευαστή και μεταβιβάζουν τα νέα αυτά έγγραφα στις αρμόδιες αρχές των άλλων Κρατών μελών εντός προθεσμίας ενός μηνός από της ημερομηνίας της συντάξεώς τους.  4. Σε περίπτωση κατά την οποία ένα δελτίο εγκρίσεως τροποποιείται ή αντικαθίσταται ή παύει να ισχύει κατόπιν διακοπής της παραγωγής του εγκεκριμένου τύπου, οι αρμόδιες αρχές του Κράτους μέλους το οποίο προέβη σ' αυτήν την έγκριση κοινοποιούν στις  αρμόδιες αρχές των άλλων Κρατών μελών, εντός προθεσμίας ενός μηνός, τους αριθμούς σειράς του τελευταίου οχήματος το οποίο παρήχθη σύμφωνα με το παλαιό δελτίο και κατά περίπτωση, τους αριθμούς σειράς του πρώτου οχήματος το οποίο παρήχθη σύμφωνα με το νέο  ή τροποποιηθέν δελτίο.   Άρθρο 7  1. Τα Κράτη μέλη δεν δύνανται, για λόγους οι οποίοι αφορούν στην κατασκευή ή τη λειτουργία να αρνηθούν την καταχώρηση στα μητρώα ή να απαγορεύσουν την πώληση, τη θέση σε κυκλοφορία ή τη χρήση κάθε νέου οχήματος που έχει πιστοποιητικό  πιστότητος.  2. Εν τούτοις, αυτό το πιστοποιητικό δεν αποτελεί εμπόδιο για ένα Κράτος μέλος προκειμένου να λαμβάνει τέτοια μέτρα για τα οχήματα τα οποία δεν είναι σύμφωνα προς το εγκεκριμένο πρωτότυπο.  Δεν υπάρχει πιστότης προς το εγκεκριμένο πρωτότυπο, εφόσον έχουν διαπιστωθεί αποκλίσεις εν σχέσει προς το δελτίο πληροφοριών, οι οποίες δεν έχουν επιτραπεί βάσει του άρθρου 6 παράγραφος 2 ή 3, από το Κράτος μέλος το οποίο έχει παραχωρήσει την έγκριση.  Στο μέτρο που οι ειδικές οδηγίες προβλέπουν οριακές τιμές, δεν υπάρχει απόκλιση εν σχέσει προς τον εγκεκριμένο τύπο εφόσον αυτές οι οριακές τιμές έχουν τηρηθεί.   Άρθρο 8  1. Αν το Κράτος μέλος το οποίο προέβη στην έγκριση ΕΟΚ διαπιστώνει ότι πολλά οχήματα που φέρουν πιστοποιητικό πιστότητος ιδίου τύπου, δεν είναι σύμφωνα με τον εγκεκριμένο τύπο, λαμβάνει τα μέτρα που είναι αναγκαία ώστε να εξασφαλισθεί η  πιστότητα της κατασκευής προς τον εγκεκριμένο τύπο. Οι αρμόδιες αρχές του Κράτους αυτού ενημερώνουν τις αρχές των άλλων Κρατών μελών, για τα ληφθέντα μέτρα, τα οποία δύνανται να επεκταθούν, κατά περίπτωση, μέχρι ανακλήσεως της εγκρίσεως ΕΟΚ.  Οι αρχές αυτές λαμβάνουν τα ίδια μέτρα αν ενημερωθούν από τις αρμόδιες αρχές ενός άλλου Κράτους μέλους για την ύπαρξη μιας τέτοιας ελλείψεως πιστότητας.  2. Οι αρμόδιες αρχές των Κρατών μελών ενημερώνονται αμοιβαία εντός προθεσμίας ενός μηνός, για την ανάκληση μιας χορηγηθείσης εγκρίσεως ΕΟΚ καθώς επίσης και για τους λόγους που δικαιολογούν το μέτρο αυτό.  3. Αν το Κράτος μέλος που προέβη στην έγκριση ΕΟΚ αμφισβητεί την έλλειψη πιστότητας περί της οποίας έχει ενημερωθεί, τα ενδιαφερόμενα Κράτη μέλη προσπαθούν να ρυθμίσουν τη διαφορά.  Η Επιτροπή τηρείται ενήμερη. Προβαίνει ανάλογα με τις ανάγκες σε κατάλληλες διαβουλεύσεις με σκοπό την εξεύρεση λύσεως.   Άρθρο 9  Αν Κράτος μέλος διαπιστώνει ότι οχήματα που ανήκουν στον ίδιο τύπο, μολονότι φέρουν πιστοποιητικό πιστότητος που χορηγήθηκε κανονικά, θέτουν σε κίνδυνο την ασφάλεια της οδικής κυκλοφορίας, δύναται για περίοδο όχι μεγαλύτερη των έξι μηνών, να  αρνηθεί την καταχώρηση στα μητρώα ή να απαγορεύσει την πώληση στο έδαφός του, τη θέση σε κυκλοφορία ή τη χρήση. Ειδοποιεί αμέσως τα άλλα Κράτη μέλη και την Επιτροπή επαρκώς αιτιολογόν τους λόγους της αποφάσεως.   ΚΕΦΑΛΑΙΟ ΙΙΙ Μεταβατικές διατάξεις   Άρθρο 10  1. Από την έναρξη ισχύος της παρούσης οδηγίας και στο μέτρο που τίθενται σε εφαρμογή οι αναγκαίες ειδικές οδηγίες για τη διαδικασία της εγκρίσεως ΕΟΚ:  - αντί των αντιστοίχων εθνικών προδιαγραφών εφαρμόζονται οι εναρμονισμένες τεχνικές προδιαγραφές ως βάση εγκρίσεως από εθνικής πλευράς εφόσον το απαιτεί ο αιτών την έγκριση αυτή- - μετά από την αίτηση ενός κατασκευαστή ή του εντολοδόχου του και την παρουσίαση του δελτίου πληροφοριών που προβλέπεται στο άρθρο 3, το Κράτος μέλος συμπληρώνει τα στοιχεία του δελτίου εγκρίσεως- του προβλεπομένου στο άρθρο 2 υπό β). Ένα αντίγραφο του  δελτίου αυτού παραδίδεται στον αιτούντα. Τα άλλα Κράτη μέλη από τα οποία ζητείται έγκριση από εθνικής πλευράς για τον ίδιο τύπο οχήματος αποδέχονται αυτό το έγγραφο ως απόδειξη ότι οι προβλεπόμενοι έλεγχοι έχουν πραγματοποιηθεί.  2. Οι διατάξεις της παραγράφου 1 καταργούνται αφ' ής στιγμής εφαρμοσθούν οι αναγκαίες προδιαγραφές για τη διαδικασία της εγκρίσεως ΕΟΚ.   ΚΕΦΑΛΑΙΟ IV Γενικές και τελικές διατάξεις   Άρθρο 11  Οι τροποποιήσεις οι οποίες απαιτούνται για να προσαρμοσθούν στην τεχνική πρόοδο:  - τα παραρτήματα I, II και III της παρούσης οδηγίας, ή - οι διατάξεις των ειδικών οδηγιών, που προβλέπονται στο παράρτημα II, οι οποίες θα προσδιορίζονται ρητά σε κάθε μία από τις οδηγίες αυτές, εκδίδονται σύμφωνα με τη διαδικασία του άρθρου 13.   Άρθρο 12  1. Για την προσαρμογή στην τεχνική πρόοδο των οδηγιών που προβλέπουν την εξάλειψη των τεχνικών εμποδίων στις συναλλαγές στον τομέα των οχημάτων με κινητήρα, συνιστάται επιτροπή ονομαζομένη εφεξής "επιτροπή", που συγκροτείται από αντιπροσώπους  των Κρατών μελών και προεδρεύεται από έναν αντιπρόσωπο της Επιτροπής.  2. Η επιτροπή συντάσσει τον εσωτερικό της κανονισμό.   Άρθρο 13  1. Σε περίπτωση κατά την οποία γίνεται αναφορά στη διαδικασία που ορίζεται στο παρόν άρθρο, η επιτροπή συγκαλείται από τον πρόεδρό της είτε μετά από πρωτοβουλία του, είτε μετά από αίτηση του αντιπροσώπου ενός Κράτους μέλους.  2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή γνωμοδοτεί επ' αυτού του σχεδίου εντός προθεσμίας την οποία ορίζει ο πρόεδρος σε συνάρτηση με τον επείγοντα χαρακτήρα του ως άνω θέματος.  Αποφαίνεται με πλειοψηφία δώδεκα ψήφων. Οι ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της συνθήκης.  Ο πρόεδρος δεν λαμβάνει μέρος στη ψηφοφορία.  3. α) Η Επιτροπή θεσπίζει τα προτεινόμενα μέτρα εφόσον είναι σύμφωνα με τη γνώμη της επιτροπής.  β) Εφόσον τα προτεινόμενα μέτρα δεν είναι σύμφωνα με τη γνώμη της επιτροπής ή εν απουσία γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετική με τα μέτρα που πρέπει να ληφθούν. Το Συμβούλιο αποφαίνεται με ειδική πλειοψηφία.  γ) Αν μετά την εκπνοή προθεσμίας τριών μηνών, αφότου το Συμβούλιο επελήφθη, τούτο δεν έχει αποφανθεί, τα προτεινόμενα μέτρα θεσπίζονται από την Επιτροπή.   Άρθρο 14  Κάθε απόφαση επιφέρουσα άρνηση ή ανάκληση εγκρίσεως, άρνηση καταχωρήσεως στα μητρώα ή απαγόρευση πωλήσεως ή χρήσεως, ληφθείσα βάσει των διατάξεων που θεσπίσθηκαν σε εκτέλεση της παρούσης οδηγίας, αιτιολογείται επακριβώς. Κοινοποιείται στον  ενδιαφερόμενο με την υπόδειξη των ενδίκων μέσων που προβλέπονται από τις ισχύουσες νομοθεσίες των Κρατών μελών και των προθεσμιών εντός των οποίων τα ένδικα αυτά μέσα δύνανται να ασκηθούν.   Άρθρο 15  1. Τα Κράτη μέλη θέτουν σε ισχύ τις διατάξεις που είναι αναγκαίες για τη συμμόρφωση προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της. Ενημερώνουν αμέσως περί αυτού την Επιτροπή.  2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων του εσωτερικού θεσπίζουν στον τομέα που διέπεται από την παρούσα οδηγία.   Άρθρο 16  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 6 Φεβρουαρίου 1970.  Για το Συμβούλιο Ο Πρόεδρος P. HARMEL  (1) ΕΕ αριθ. Α 160 της 18. 12. 1969, σ. 7.  (2) ΕΕ αριθ. Α 48 της 16. 4. 1969, σ. 14.      ΠΑΡΑΡΤΗΜΑ I   ΥΠΟΔΕΙΓΜΑ ΔΕΛΤΙΟΥ ΠΛΗΡΟΦΟΡΙΩΝ α)  0. ΓΕΝΙΚΟΤΗΤΕΣ 0.1. Σήμα (εταιρική επωνυμία) 0.2. Τύπος και εμπορική επωνυμία (εξειδικεύονται ενδεχομένως οι παραλλαγές) 0.3. Είδος 0.4. Κατηγορία οχήματος β) 0.5. Όνομα και διεύθυνση κατασκευαστή 0.6. Όνομα και διεύθυνση του τυχόν εντολοδόχου του κατασκευαστή 0.7. Θέση και τρόπος τοποθετήσεως των πινακιδίων και επιγραφών σύμφωνα με τον κανονισμό:  0.7.1. Επί του πλαισίου 0.7.2. Επί του αμαξώματος 0.7.3. Επί του κινητήρα 0.8. Επί του πλαισίου η αρίθμηση στη σειρά του τύπου αρχίζει από τον αριθμό...  1. ΓΕΝΙΚΗ ΚΑΤΑΣΤΑΣΗ ΤΟΥ ΟΧΗΜΑΤΟΣ (επισυνάπτονται φωτογραφίες 3/4 εμπροσθία και 3/4 οπισθία) (επισυνάπτεται σχήμα πλαγίας όψεως ολοκλήρου του οχήματος) 1.1. Αριθμός αξόνων και τροχών (ενδεχομένως ερπυστριών ή ιμάντες κυλίσεως) 1.1.1. Αριθμός αξόνων διδύμων αεροθαλάμων (ενδεχομένως) 1.2. Κινητήριοι τροχοί (αριθμός, τοποθέτηση, σύζευξη ετέρου άξονος) 1.3. Πλαίσιο (σε περίπτωση υπάρξεως) (περιγραφικό σχήμα του συνόλου) 1.4. Υλικά των μηκίδων του πλαισίου γ) 1.5. Θέση και διάταξη του κινητήρα 1.6. Θάλαμος οδηγήσεως (προωθημένος, ημιπροωθημένος ή κανονικός) 2. ΔΙΑΣΤΑΣΕΙΣ ΚΑΙ ΒΑΡΗ δ) (mm και χιλιόγραμμα kg) 2.1. Αποτύπωμα(τα) (με πλήρες φορτίο) ε) 2.1.1. Για τα ημιρυμουλκούμενα: απόσταση μεταξύ του άξονα του πείρου ζεύξεως και του πρώτου οπισθίου άξονα.  2.2. Για τους οδικούς ελκυστήρες:  2.2.1. Προωθημένο του καθίσματος ζεύξεως (μέγιστο και ελάχιστο) στ) 2.2.2. Μέγιστο ύψος του καθίσματος (τυποποιημένο) ζ) 2.2.3. Απόσταση μεταξύ του οπισθίου του θαλάμου και του οπισθίου άξονος:  2.2.3.1. Απόσταση μεταξύ του οπισθίου του θαλάμου και του ή των οπισθίων αξόνων (για την περίπτωση του πλαισίου με θάλαμο) 2.2.3.2. Απόσταση μεταξύ του οπισθίου άκρου του πηδαλίου και του ή των οπισθίων αξόνων (σε περίπτωση γυμνού πλαισίου) 2.3. Εύρος ιχνών τροχών η) 2.4. Μέγιστες διαστάσεις (ή από άκρο σε άκρο) του οχήματος θ)  "" ID="1">2.4.1. Μήκος ι)"> ID="1">2.4.2. Πλάτος κ)"> ID="1">2.4.3. Ύψος κενού οχήματος λ)"> ID="1">2.4.4. Εμπρόσθια προεξοχή μ)"> ID="1">2.4.5. Οπισθία προεξοχή ν)"> ID="1">2.4.6. Απόσταση από το έδαφος (φορτισμένο με το μέγιστο βάρος)  ξ)"> ID="1">2.4.7. Αποστάσεις μεταξύ αξόνων"> 2.5. Βάρος γυμνού πλαισίου (χωρίς θάλαμο, χωρίς υγρά ψύξεως, χωρίς λιπαντικά, χωρίς καύσιμα, χωρίς εφεδρικό τροχό, χωρίς εργαλεία, χωρίς οδηγό) 2.5.1. Κατανομή αυτού του βάρους μεταξύ των αξόνων 2.6. Βάρος οχήματος έτοιμου για κυκλοφορία με το αμάξωμα ή βάρος του πλαισίου με το θάλαμο εφόσον ο κατασκευαστής δεν παρέχει το αμάξωμα (με υγρά ψύξεως, λιπαντικά, καύσιμα, εργαλεία, εφεδρικό τροχό και με τον οδηγό) ο) 2.6.1. Καταμερισμός του ανώτερου βάρους μεταξύ των αξόνων (καταμερίζεται μεταξύ των αξόνων και το φερόμενο φορτίο υπό του καθίσματος ζεύξεως εφόσον πρόκειται για ημιρυμουλκούμενο) 2.7. Μέγιστο αποδεκτό τεχνικά βάρος με φορτίο δηλούμενο υπό του κατασκευαστού 2.7.1. Καταμερισμός αυτού του βάρους μεταξύ των αξόνων (καταμερίζεται μεταξύ των αξόνων και το φερόμενο φορτίο υπό του καθίσματος ζεύξεως εφόσον πρόκειται για ημιρυμουλκούμενο) 2.8. Μέγιστο αποδεκτό τεχνικά βάρος που δηλώνεται από τον κατασκευαστή, σε κάθε άξονα (καταμερίζεται μεταξύ των αξόνων και το φερόμενο φορτίο υπό του καθίσματος ζεύξεως εφόσον πρόκειται για ημιρυμουλκούμενο) 2.9. Μέγιστο αποδεκτό τεχνικά βάρος με φορτίο του συνόλου που, δηλώνεται από τον κατασκευαστή, σε περίπτωση όπου το όχημα χρησιμοποιείται ως ελκυστήρας (ενδεχομένως μέγιστο αποδεκτό τεχνικά βάρος που δύναται να ρυμουλκηθεί) 2.10. Μέγιστο κατακόρυφο φορτίο στο σημείο της ζεύξεως (άγκιστρο ή ειδικό σύστημα έλξεως τριών σημείων) 2.11. Συνθήκες εγγραφής σε καμπύλη 2.12. Σχέση μεταξύ της ισχύος του κινητήρα και του μεγίστου βάρους (xCV/kg) και εκκίνηση σε ανηφορικό έδαφος 3. ΚΙΝΗΤΗΡΑ π) 3.1. Κατασκευαστής 3.2. Περίπτωση θερμικού κινητήρα 3.2.1. Ονομασία 3.2.2. Τύπος (με επιβαλλόμενη ανάφλεξη, ντίζελ, κλπ) κύκλος λειτουργίας 3.2.3. Αριθμός και διάταξη κυλίνδρων 3.2.4. Διάμετρος, διαδρομή εμβόλου, κυλινδρισμός 3.2.5. Μεγίστη ισχύς (αναφέρατε χρησιμοποιούμενο πρότυπο) σε... στροφές/λεπτό 3.2.6. Μεγίστη ροπή ζεύγους σε... στροφές/λεπτό (ίδιο πρότυπο με το 3.2.5.) 3.2.7. Χρησιμοποιούμενο καύσιμο υπό κανονικές συνθήκες 3.2.8. Δεξαμενή καυσίμων (περιεκτικότης και προσδιορισμός θέσεως) (reservoir) 3.2.9. Βοηθητική δεξαμενή καυσίμων (περιεκτικότης και προσδιορισμός θέσεως) 3.2.10. Τροφοδοσία του κινητήρα (είδος) 3.2.11. Ενδεχομένως αεροσυμπιεστής (τύπος, χειρισμός, υπερπίεση τροφοδοσίας του κινητήρα) 3.2.12. Ενδεχομένως ρυθμιστής (αρχή λειτουργίας) 3.2.13. Ηλεκτρική διανομή (τάση, γείωση θετικού ή αρνητικού πόλου) 3.2.14. Γεννήτρια (είδος και ονομαστική ισχύς) 3.2.15. Ανάφλεξη (τύπος συσκευών, τύπος προπορείας   avance -) 3.2.16. Αντιπαρασιτικά (περιγραφή) 3.2.17. Ψύξη (αήρ, ύδωρ) 3.2.18. Ηχητικό επίπεδο 3.2.19. Εξάτμιση (περιγραφικό σχήμα) 3.2.20. Ληφθέντα μέτρα κατά της μολύνσεως 3.3. Περίπτωση ηλεκτρικού κινητήρα 3.3.1. Τύπος κινητήρα (σειρά, σύνθεση - compound -) 3.3.2. Μεγίστη ωριαία ισχύς και τάση λειτουργίας 3.3.3. Συσσωρευτής έλξεως (αριθμός στοιχείων, βάρος, χωρητικότης σε αμπερώρια, θέση) 3.4. Περίπτωση άλλου κινητήρα εκτός θερμικού και ηλεκτρικού (αναφορά των στοιχείων αυτών των τύπων του κινητήρα) 4. ΜΕΤΑΔΟΣΗ ΤΗΣ ΚΙΝΗΣΕΩΣ ρ) (Σχήμα της μεταδόσεως με εικόνα) 4.1. Τύπος μεταδόσεως (μηχανικός, υδραυλικός, ηλεκτρικός, κλπ.) 4.2. Συμπλέκτης (τύπος) 4.2.1. Βάρος συμπλέκτου 4.3. Κιβώτιο ταχυτήτων (τύπος, άμεση λήψη, τρόπος χειρισμού) 4.3.1. Βάρος του κιβωτίου ταχυτήτων 4.4. Μετάδοση στον κινητήρα, το κιβώτιο, τη γέφυρα (ή τις γέφυρες), τους πιθανούς ρωστήρες - relais -, τον ενδεχομένως ελεύθερο τροχό 4.5. Υποπολλαπλασιασμός της μεταδόσεως, με ή χωρίς κιβώτιο μεταδόσεως  "" ID="1">1"> ID="1">2"> ID="1">3"> ID="1">..."> ID="1">Όπισθεν"> 4.6. Ταχύτης που επιτυγχάνεται όταν ο κινητήρας λειτουργεί με 1 000 στροφές/λεπτό με κανονικούς αεροθαλάμους (6.1) (των οποίων η περιφέρεια κυλίσεως υπό φορτίον είναι... μέτρα) σ)  "" ID="1">1"> ID="1">2"> ID="1">3"> ID="1">..."> ID="1">Όπισθεν"> 4.7. Μεγίστη ταχύτης του οχήματος στον πλέον υψηλό συνδυασμό του κιβωτίου ταχυτήτων (σε km/h) σ) 4.8. Ώθηση (και μετάδοση των αντιδράσεων πεδήσεως) 4.9. Δείκτης ταχύτητος 4.10. Ενδεχομένως ταχογράφος (κατασκευαστής και τύπος) 4.11. Πιθανή εμπλοκή - blocage - του διαφορικού 5. ΑΞΟΝΕΣ (επισυνάπτεται για κάθε άξονα σχήμα πλαγίας όψεως με αναφορά των υλικών και προαιρετική αναφορά του σήματος και του τύπου) 6. ΣΥΣΤΗΜΑ ΑΝΑΡΤΗΣΕΩΣ (περιγραφικό σχήμα ολόκληρου του συστήματος αναρτήσεως) 6.1. Κανονικοί αεροθάλαμοι (διαστάσεις και χαρακτηριστικά) 6.2. Τύπος συστάσεως της αναρτήσεως κάθε άξονα ή τροχού.  6.3. Χαρακτηριστικά των ελαστικών στοιχείων της αναρτήσεως (φύση, χαρακτηριστικά των υλικών και διαστάσεις) 6.4. Σταθεροποιητές τ) 6.5. Αποσβεστήρες - amortisseurs - τ) 7. ΣΥΣΤΗΜΑ ΔΙΕΥΘΥΝΣΕΩΣ (περιγραφικό σχήμα) 7.1. Τύπος του μηχανισμού και της μεταδόσεως στους τροχούς. Ενδεχομένως τρόπος υποβοηθήσεως του συστήματος διευθύνσεως (τρόπος και σχήμα λειτουργίας, ενδεχομένως σήμα και τύπος) και προσπάθεια επί του πηδαλίου 7.2. Μεγίστη γωνία στροφής τροχών:  7.2.1. Δεξιά...(μοίρες): αριθμός στροφών του πηδαλίου...  7.2.2. Αριστερά...(μοίρες): αριθμός στροφών του πηδαλίου...  7.3. Διάμετρος της ελάχιστης στροφής υ):  7.3.1. Δεξιά 7.3.2. Αριστερά 8. ΣΥΣΤΗΜΑ ΠΕΔΗΣΕΩΣ (περιγραφικό σχήμα του συνόλου και σχήμα λειτουργίας) φ) 8.1. Διάταξη του κυρίως συστήματος πεδήσεως 8.2. Διάταξη του εφεδρικού συστήματος πεδήσεως 8.3. Διάταξη του συστήματος πεδήσεως σταθμεύσεως 8.4. Ενδεχόμενες συμπληρωματικές διατάξεις (ιδίως επιβραδυντής) 8.5. Διάταξη αυτομάτου πεδήσεως σε περίπτωση θραύσεως της ζεύξεως (αν πρόκειται για ρυμουλκούμενο ή ημιρυμουλκούμενο) 8.6. Υπολογισμός του συστήματος πεδήσεως: προσδιορισμός του λόγου μεταξύ του αθροίσματος των δυνάμεων πεδήσεως στην περιφέρεια των τροχών και της ασκουμένης στον μοχλό χειρισμού δυνάμεως 8.7. Πιθανές πηγές εξωτερικής ενεργείας (χαρακτηριστικά, χωρητικότης των αποθηκών ενεργείας, μεγίστη και ελαχίστη πίεση, μανόμετρο και προειδοποιητικός δείκτης του ελαχίστου επιπέδου ενεργείας στον πίνακα οργάνων ελέγχου, αποθήκες εν κενώ και βαλβίδα  τροφοδοτήσεως, συμπιεστές τροφοδοτήσεως, τήρηση των κανονιστικών διατάξεων των συσκευών που λειτουργούν δια πιέσεως) 8.8. Οχήματα στα οποία έχει προβλεφθεί ζεύξη ρυμουλκουμένου:  8.8.1. Διάταξη για την πέδηση του ρυμουλκουμένου 8.8.2. Συνδέσεις, συζεύξεις, προστατευτική διάταξη 9. ΑΜΑΞΩΜΑ (σχήμα πλαγίας όψεως του συνόλου του εξωτερικού και του εσωτερικού) 9.1. Φύση του αμαξώματος 9.2. Υλικά και τρόπος κατασκευής 9.3. Θύρες (αριθμός, διαστάσεις, διεύθυνση ανοίγματα, κλείθρα και πείροι περιστροφής) 9.4. Πεδίο ορατότητος 9.5. Αλεξίνεμο (pare-brise) και άλλοι υαλοπίνακες (αριθμός και θέση, χρησιμοποιούμενα υλικά) 9.5.1. Κλίση του αλεξινέμου (pare-brise) 9.6. Υαλοκαθαριστήρας 9.7. Εκτοξευτήρας ύδατος 9.8. Σύστημα αποπαγώματος (degivrage) 9.9. Κάτοπτρα οδηγήσεως 9.10. Εσωτερικές διαρρυθμίσεις 9.10.1. Εσωτερική προστασία των επιβατών 9.10.2. Διαρρύθμιση και πιστοποίηση των οργάνων χειρισμού 9.10.3. Καθίσματα (αριθμός, θέση, χαρακτηριστικά) 9.11. Εξωτερικές διαρρυθμίσεις 9.12. Ζώνες ασφαλείας και άλλες διατάξεις συγκρατήσεως (αριθμός και προσδιορισμός τοποθετήσεως) 9.13. Αγκυρώσεις των ζωνών ασφαλείας (θέση και προσδιορισμός τοποθετήσεως) 9.14. Θέση των πινακίδων κυκλοφορίας 9.15. Διατάξεις οπισθίας προφυλάξεως10. ΔΙΑΤΑΞΕΙΣ ΦΩΤΙΣΜΟΥ ΚΑΙ ΦΩΤΕΙΝΗΣ ΣΗΜΑΤΟΔΟΤΗΣΕΩΣ (εξωτερικά σχήματα του οχήματος με πλαγία τοποθέτηση των φωτιζομένων χώρων από όλες τις διατάξεις. Χρώμα φανών) 10.1. Υποχρεωτικές διατάξεις:  10.1.1. Φανοί διασταυρώσεως 10.1.2. Φανοί πορείας 10.1.3. Φανοί θέσεως εμπρόσθιοι 10.1.4. Δείκτες πορείας 10.1.5. Φανοί θέσεως οπίσθιοι 10.1.6. Φανοί πεδήσεως (stop) 10.1.7. Φανοί της οπισθίας πινακίδας κυκλοφορίας 10.1.8. Αντανακλαστήρες ερυθρού φωτός οπίσθιοι 10.1.9. Αντανακλαστήρες εμπρόσθιοι ρυμουλκουμένων 10.2. Προαιρετικές διατάξεις:  10.2.1. Φανοί ομίχλης 10.2.2. Φανοί σταθμεύσεως 10.2.3. Φανοί οπισθοπορείας 10.2.4. Φανοί θέσεως εμπρόσθια ρυμουλκουμένων 10.2.5. Αντανακλαστήρες πλάγιοι χρώματος κιτρίνου ηλέκτρου 10.3. Συμπληρωματικές διατάξεις για ειδικά οχήματα 11. ΖΕΥΞΕΙΣ ΜΕΤΑΞΥ ΟΧΗΜΑΤΩΝ ΕΛΚΥΣΤΗΡΩΝ ΚΑΙ ΡΥΜΟΥΛΚΟΥΜΕΝΩΝ Η ΗΜΙΡΥΜΟΥΛΚΟΥΜΕΝΩΝ 12. ΔΙΑΦΟΡΑ 12.1. Ηχητικά όργανα 12.1.1. Κανονικά 12.1.2. Ειδικά 12.2. Ειδικές διατάξεις που ισχύουν για τα οχήματα εξυπηρετήσεως του κοινού 12.3. Ειδικές διατάξεις που ισχύουν για τα ταξί 12.4. Ειδικές διατάξεις που ισχύουν για οχήματα μεταφοράς εμπορευμάτων 12.5. Διατάξεις προφυλάξεως από μη επιτρεπομένη χρήση του οχήματος 12.6. Άγκιστρο έλξεως 12.7. Σκέλος αγκιστρώσεως ρυμουλκουμένου 12.8. Σήμα κινδύνου ΣΗΜΕΙΩΣΕΙΣ Υποδείξατε για κάθε σημείο στο οποίο πρέπει να επισυναφθούν φωτογραφίες ή σχέδια τους αύξοντες αριθμούς των αντιστοίχων παραρτημάτων.  α) Για κάθε επικυρωμένη διάταξη, η περιγραφή είναι δυνατό να αντικατασταθεί με αναφορά σε αυτή την επικύρωση. Ομοίως η περιγραφή δεν είναι απαραίτητη για κάθε στοιχείο το οποίο προκύπτει ευκρινώς από τα προσαρτώμενα στο δελτίο σχήματα ή σκαριφήματα.  β) Κατάταξη σύμφωνα προς τις ακόλουθες διεθνείς κατηγορίες:  1. Κατηγορία M: Οχήματα με κινητήρα τα οποία προορίζονται για τη μεταφορά προσώπων και έχουν είτε τέσσερις τροχούς τουλάχιστον είτε τρεις τροχούς και μέγιστο βάρος υπερβαίνον τον 1 τόννο.  - Κατηγορία M1: Οχήματα τα οποία προορίζονται για τη μεταφορά προσώπων και φέρουν κατ' ανώτατο όριο, εκτός της θέσεως του οδηγού, έως οκτώ θέσεις καθημένων.  - Κατηγορία M2: Οχήματα τα οποία προορίζονται για τη μεταφορά προσώπων και φέρουν κατ' ανώτατο όριο, εκτός της θέσεως του οδηγού,περισσότερες των οκτώ θέσεων καθημένων και μέγιστο βάρος μη υπερβαίνον τους 5 τόννους.  - Κατηγορία M3: Οχήματα τα οποία προορίζονται για τη μεταφορά προσώπων και φέρουν, εκτός της θέσεως του οδηγού, περισσότερες των οκτώ θέσεων καθημένων και μέγιστο βάρος υπερβαίνον τους 5 τόννους.  2. Κατηγορία N: Οχήματα με κινητήρα τα οποία προορίζονται για τη μεταφορά εμπορευμάτων και έχουν είτε τέσσερες τροχούς τουλάχιστον είτε τρεις τροχούς και μέγιστο βάρος υπερβαίνον τον 1 τόννο.  - Κατηγορία N1: Οχήματα τα οποία προορίζονται για τη μεταφορά εμπορευμάτων και έχουν μέγιστο βάρος μη υπερβαίνον τους 3,5 τόννους.  - Κατηγορία N2: Οχήματα τα οποία προορίζονται για τη μεταφορά εμπορευμάτων και έχουν μέγιστο βάρος υπερβαίνον τους 3,5 τόννους αλλά μη υπερβαίνον τους 12 τόννους.  - Κατηγορία N3: Οχήματα τα οποία προορίζονται για τη μεταφορά εμπορευμάτων και έχουν μέγιστο βάρος υπερβαίνον τους 12 τόννους.  3. Κατηγορία O: Ρυμουλκούμενα (συμπεριλαμβανομένων των ημιρυμουλκουμένων) - Κατηγορία O1: Ρυμουλκούμενα των οποίων το μέγιστο βάρος δεν υπερβαίνει τους 0,75 τόννους.  - Κατηγορία O2: Ρυμουλκούμενα τα οποία έχουν μέγιστο βάρος υπερβαίνον τους 0,75 τόννους αλλά μη υπερβαίνον τους 3,5 τόννους.  - Κατηγορία O3: Ρυμουλκούμενα που έχουν μέγιστο βάρος υπερβαίνον τους 3,5 τόννους αλλά μη υπερβαίνον τους 10 τόννους.  - Κατηγορία O4: Ρυμουλκούμενα τα οποία έχουν μέγιστο βάρος υπερβαίνον τους 10 τόννους.  γ) Αν είναι δυνατόν, ονομασία των Ευρωπαϊκών τυποποιήσεων. Κατά περίπτωση να αναφερθούν:  - η περιγραφή των υλικών,  - το όριο διαρροής,  - το όριο θραύσεως,  - η ελαστικότης σε ποσοστό επί τοις %,  - η σκληρότης Brinell.  δ) Για ένα πρότυπο που εμφανίζεται με την παραλλαγή ενός κανονικού θαλάμου οδηγήσεως και την παραλλαγή ενός θαλάμου οδηγήσεως με κουκέτα, να δοθούν οι διαστάσεις και τα βάρη και για τις δύο παραλλαγές.  ε) Σχέδιο συστάσεως ISO αριθ. 586(1), όρος αριθ. 2.  στ) Σχέδιο συστάσεως ISO αριθ. 586, όρος αριθ. 33.  ζ) Σχέδιο συστάσεως ISO αριθ. 586, όρος αριθ. 35.  η) Σχέδιο συστάσεως ISO αριθ. 586, όρος αριθ. 1.  θ) Στην περίπτωση εγκρίσεως ενός οχήματος χωρίς αμάξωμα, η 2α στήλη αποτελείται από τα ελάχιστα και τα μέγιστα τα οποία παρέχονται από τον κατασκευαστή και η 3η στήλη δεν συμπληρούται.  ι) Σχέδιο συστάσεως ISO αριθ. 586, όρος αριθ. 9.  κ) Σχέδιο συστάσεως ISO αριθ. 12.  λ) Σχέδιο συστάσεως ISO αριθ. 586, όρος αριθ. 13.  μ) Σχέδιο συστάσεως ISO αριθ. 586, όρος αριθ. 18.  ν) Σχέδιο συστάσεως ISO αριθ. 586, όρος αριθ. 19.  ξ) Σχέδιο συστάσεως ISO αριθ. 586, όρος αριθ. 7.  ο) Το βάρος του οδηγού εκτιμάται σε 75 kg.  π) Για άλλους κινητήρες εκτός εκείνων οι οποίοι έχουν εναλλασσόμενα έμβολα, πρέπει να δίνεται μία γενική περιγραφή.  ρ) Να δοθούν οι αιτούμενες για όλες τις τυχόν προβλεπόμενες παραλλαγές πληροφορίες.  σ) Γίνεται δεκτή ανοχή 5 %.  τ) Υποδείξατε μόνο την παρουσία.  υ) Σχέδιο συστάσεως ISO αριθ. 586, όρος αριθ. 27.  φ) Για κάθε διάταξη πεδήσεως πρέπει να προσδιορισθούν:  - Τύπος και φύση των πεδών (φρένων) (σχήμα πλαγίας όψεως) (με τύμπανα, με δίσκους, τροχούς υπό πέδηση, σύνδεση με τους τροχούς υπό πέδηση, επιφάνειες τριβής, φύση αυτών, ενεργός επιφάνεια αυτών, ακτίνα τυμπάνων, σιαγόνες ή δίσκοι, βάρη των τυμπάνων,  διατάξεις ρυθμίσεως).  - Μετάδοση και χειρισμός (περιγραφικό σχήμα) (σύνθεση, ρύθμιση, λόγος των μοχλβν, ευπρόσιτο του χειρισμού, θέση αυτού, οδοντοτοί όργανα χειρισμού, για την περίπτωση μηχανικής μεταδόσεως, χαρακτηριστικά των βασικών εξαρτημάτων της μεταδόσεως, κύλινδροι  και έμβολα χειρισμού, κύλινδροι αποδέκτες).    (1) Έγγραφο ISO/TC 22 (Γραμματεία 133) 328 - Ιανουάριος 1963.       ΠΑΡΑΡΤΗΜΑ II   ΔΕΛΤΙΟ ΕΓΚΡΙΣΕΩΣ ΕΟΚ   Α. ΓΕΝΙΚΟΤΗΤΕΣ  Η σύνταξη ενός δελτίου εγκρίσεως εντός του πλαισίου της διαδικασίας εγκρίσεως ΕΟΚ περιλαμβάνει τις εξής πράξεις:  1. Να συμπληρωθούν επί τη βάσει των αντιστοίχων δεδομένων τα οποία εμφαίνονται στο δελτίο πληροφοριών, μετά από επαλήθευση για την ακρίβειά τους οι προβλεπόμενες για το σκοπό αυτό θέσεις επί του υποδείγματος δελτίου εγκρίσεως που δίνεται στο σημείο Β  του παρόντος παραρτήματος.  2. Να γραφούν η ή οι συντμήσεις οι οποίες αναφέρονται έναντι κάθε θέσεως του υποδείγματος του δελτίου εγκρίσεως, αφού προηγουμένως πραγματοποιηθούν οι ακόλουθες ενέργειες που αντιστοιχούν στις συντμήσεις αυτές:  "ΠΙΣΤ": Επαλήθευση της πιστότητας του στοιχείου ή του χαρακτηριστικού που αναφέρεται στη θέση αυτή με τις ενδείξεις που αναγράφονται στο δελτίο πληροφοριών- "ΕΟ": Επαλήθευση της πιστότητας του στοιχείου ή του χαρακτηριστικού που αναφέρεται στη θέση αυτή με τις εναρμονισμένες προδιαγραφές που έχουν ληφθεί σε εκτέλεση της ειδικής οδηγίας- "ΠΡ": Σύνταξη πρακτικού της δοκιμής, που επισυνάπτεται στο δελτίο εγκρίσεως- "ΣΧ": Επαλήθευση της υπάρξεως σχήματος.   Β. ΥΠΟΔΕΙΓΜΑ ΔΕΛΤΙΟΥ ΕΓΚΡΙΣΕΩΣ ΠΟΥ ΑΦΟΡΑ ΣΕ ΟΧΗΜΑΤΑ ΜΕ ΚΙΝΗΤΗΡΑ  0. ΓΕΝΙΚΟΤΗΤΕΣ 0.1. Σήμα (εταιρική επωνυμία) 0.2. Τύπος και εμπορική επωνυμια (εξειδικεύονται ενδεχομένως οι παραλλαγές) 0.3. Είδος 0.4. Κατηγορία οχήματος 0.5. Ονοματεπώνυμο και διεύθυνση κατασκευαστή 0.6. Ονοματεπώνυμο και διεύθυνση του τυχόν εντολοδόχου του κατασκευαστή 0.7. Θέση και τρόπος τοποθετήσεως των κανονιστικών πινακίδων και επιγραφών ΕΟ:  0.7.1. επί του πλαισίου 0.7.2. επί του αμαξώματος 0.7.3. επί του κινητήρα 0.8. Επί του πλαισίου η αρίθμηση στη σειρά του τύπου αρχίζει από τον αριθμό....  1. ΓΕΝΙΚΗ ΚΑΤΑΣΤΑΣΗ ΤΟΥ ΟΧΗΜΑΤΟΣ 1.1. Πλαίσιο (σε περίπτωση υπάρξεως) 2. ΔΙΑΣΤΑΣΕΙΣ ΚΑΙ ΒΑΡΗ (σε mm και kg) 2.1. Για τους οδικούς ελκυστήρες 2.1.1. Προωθημένο του καθίσματος ζεύξεως (μέγιστο και ελάχιστο) ΠΙΣΤ 2.2. Μέγιστες διαστάσεις (από άκρο σε άκρο) του οχήματος: ΣΧ  "" ID="1">2.2.1. Μήκος> ID="5">ΕΟ"> ID="1">2.2.2. Πλάτος> ID="5">ΕΟ"> ID="1">2.2.3. Ύψος κενού οχήματος> ID="5">ΕΟ"> ID="1">2.2.4. Εμπροσθία προεξοχή> ID="5">ΕΟ"> ID="1">2.2.5. Οπισθία προεξοχή> ID="5">ΕΟ"> ID="1">2.2.6. Απόσταση από το  έδαφος (φορτισμένο με το μέγιστο αποδεκτό τεχνικά βάρος)> ID="5">ΕΟ"> ID="1">2.2.7. Αποστάσεις μεταξύ των αξόνων> ID="5">ΕΟ"> 2.3. Μέγιστο αποδεκτό τεχνικά βάρος μετά φορτίου του οχήματος ΠΙΣΤ 2.3.1. Καταμερισμός αυτού του βάρους μεταξύ των αξόνων (καταμερίζεται μεταξύ των αξόνων και το φερόμενο φορτίο υπό του καθίσματος ζεύξεως εφόσον πρόκειται για ημιρυμουλκούμενο όχημα) ΠΙΣΤ 2.4. Μέγιστο επιτρεπόμενο βάρος μετά φορτίου ΕΟ 2.4.1. Καταμερισμός αυτού του βάρους μεταξύ των αξόνων (καταμερίζεται μεταξύ των αξόνων και το φερόμενο φορτίο υπό του καθίσματος ζεύξεως εφόσον πρόκειται για ημιρυμουλκούμενο όχημα) ΕΟ 2.5. Μέγιστο αποδεκτό τεχνικά βάρος σε κάθε άξονα (καταμερίζεται μεταξύ των αξόνων και το φερόμενο φορτίο υπό του καθίσματος ζεύξεως εφόσον πρόκειται για ημιρυμουλκούμενο όχημα) ΠΙΣΤ 2.6. Μέγιστο επιτρεπτό βάρος σε κάθε άξονα (και επί του φερομένου φορτίου υπό του καθίσματος ζεύξεως εφόσον πρόκειται για ημιρυμουλκούμενο όχημα) ΕΟ 2.7. Μέγιστο αποδεκτό τεχνικά βάρος με φορτίο του συνόλου, σε περίπτωση κατά την οποία το όχημα χρησιμοποιείται σαν ελκυστήρας - tracteur - (ενδεχομένως μέγιστο αποδεκτό τεχνικά βάρος δυνάμενο να ρυμουλκυθεί) ΠΙΣΤ 2.8. Μέγιστο επιτρεπόμενο βάρος μετά φορτίου του συνόλου, στην περίπτωση κατά την οποία το όχημα χρησιμοποιείται σαν ελκυστήρας (ενδεχομένως μέγιστο βάρος δυνάμενο να ρυμουλκυθεί) ΕΟ 2.9. Εγγραφή σε καμπύλη ΕΟ 2.10. Σχέση μεταξύ της ισχύος του κινητήρα και του μεγίστου βάρους (xCV/kg) και εκκίνηση σε ανηφορικό έδαφος ΕΟ 3. ΚΙΝΗΤΗΡΑΣ 3.1. Κατασκευαστής 3.2. Περίπτωση θερμικού κινητήρα 3.2.1. Μεγίστη ισχύς σε... στροφές/λεπτό (αναφέρατε χρησιμοποιούμενο πρότυπο) ΠΙΣΤ 3.2.2. Δεξαμεναί καυσίμων - reservoir - ΕΟ 3.2.3. Βοηθητικές δεξαμενές καυσίμων ΕΟ 3.2.4. Ηλεκτρική διανομή ΠΙΣΤ 3.2.5. Αντιπαρασιτικά ΕΟ-ΠΡ 3.2.6. Ηχητικό επίπεδο ΕΟ-ΠΡ 3.2.7. Σιγαστήρας ΣΧ 3.2.8. Μόλυνση της ατμόσφαιρας:  3.2.8.1. Οχήματα εφοδιασμένα με βενζινοκινητήρα ΕΟ-ΠΡ 3.2.8.2. Οχήματα εφοδιασμένα με πετρελαιοκινητήρα ΕΟ-ΠΡ 4. ΜΕΤΑΔΟΣΗ ΤΗΣ ΚΙΝΗΣΕΩΣ 4.1. Μεγίστη ταχύτης του οχήματος στον πλέον υψηλό συνδυασμό του κιβωτίου ταχυτήτων (σε km/h) ΠΙΣΤ 4.2. Δείκτης ταχύτητος ΕΟ 4.3. Οπισθοπορεία ΕΟ 5. ΑΞΟΝΕΣ ΠΙΣΤ 6. ΣΥΣΤΗΜΑ ΑΝΑΡΤΗΣΕΩΣ 6.1. Κανονικοί αεροθάλαμοι ΕΟ 6.2. Χαρακτηριστικά των ελαστικών στοιχείων αναρτήσεως ΕΟ 7. ΣΥΣΤΗΜΑ ΔΙΕΥΘΥΝΣΕΩΣ 7.1. Τύπος του μηχανισμού και της μεταδόσεως ΕΟ 7.2. Τρόπος υποβοηθήσεως του συστήματος διευθύνσεως και προσπάθεια επί του πηδαλίου ΕΟ 7.3. Διάμετρος της ελαχίστης στροφής ΠΙΣΤ 7.3.1. Δεξιά 7.3.2. Αριστερά 8. ΣΥΣΤΗΜΑ ΠΕΔΗΣΕΩΣ 8.1. Διάταξη του κυρίως συστήματος πεδήσεως ΕΟ 8.2. Διάταξη του εφεδρικού συστήματος πεδήσεως ΕΟ 8.3. Διάταξη του συστήματος πεδήσεως σταθμεύσεως ΕΟ 8.4. Ενδεχόμενες συμπληρωματικές διατάξεις (ιδίως επιβραδυντής) ΕΟ 8.5. Διάταξη αυτομάτου πεδήσεως σε περίπτωση θραύσεως της ζεύξεως (αν πρόκειται για ρυμουλκούμενο ή ημιρυμουλκούμενο όχημα) ΕΟ 8.6. Οχήματα στα οποία έχει προβλεφθεί ζεύξη ρυμουλκουμένου:  8.6.1. Διάταξη για την πέδηση του ρυμουλκουμένου ΕΟ 8.7. Πιθανές πηγές εξωτερικής ενεργείας ΕΟ 8.8. Συνθήκες δοκιμών ΠΡ 8.9. Αποτελέσματα δοκιμών ΠΡ 9. ΑΜΑΞΩΜΑ 9.1. Θύρες (αριθμός, διαστάσεις, διεύθυνση ανοίγματος, κλείθρα και πείρα περιστροφής) ΕΟ 9.2. Πεδίο ορατότητος ΕΟ 9.3. Αλεξίνεμο (pare-brise) και άλλοι υαλοπίνακες ΕΟ 9.3.1. Κλίση του αλεξινέμου (pare-brise) 9.4. Υαλοκαθαριστήρας ΕΟ 9.5. Εκτοξευτήρας ύδατος ΕΟ 9.6. Σύστημα αποπαγώματος (degivrage) ΕΟ 9.7. Κάτοπτρα οδηγήσεως ΕΟ 9.8. Εσωτερικές δαρρυθμίσεις ΕΟ 9.8.1. Εσωτερική προστασία των επιβατών 9.8.2. Διαρρύθμιση και πιστοποίηση των οργάνων χειρισμού 9.8.3. Καθίσματα (αριθμός, θέση, χαρακτηριστικά) 9.9. Εξωτερικές διαρρυθμίσεις ΕΟ 9.10. Ζώνες ασφαλείας και άλλες διατάξεις συγκρατήσεως ΕΟ 9.11. Αγκυρώσεις των ζωνών ασφαλείας ΕΟ 9.12. Θέση των πινακίδων κυκλοφορίας ΕΟ 9.13. Διατάξεις οπισθίας προφυλάξεως ΕΟ 10. ΔΙΑΤΑΞΕΙΣ ΦΩΤΙΣΜΟΥ ΚΑΙ ΦΩΤΕΙΝΗΣ ΣΗΜΑΤΟΔΟΤΗΣΕΩΣ 10.1. Υποχρεωτικές διατάξεις:  10.1.1. Φανοί διασταυρώσεως ΕΟ 10.1.2. Φανοί πορείας ΕΟ 10.1.3. Φανοί θέσεως εμπρόσθιοι ΕΟ 10.1.4. Δείκτες πορείας ΕΟ 10.1.5. Φανοί θέσεως οπίσθιοι ΕΟ 10.1.6. Φανοί πεδήσεως (stop) ΕΟ 10.1.7. Φανοί της οπισθίας πινακίδας κυκλοφορίας ΕΟ 10.1.8. Αντανακλαστήρες ερυθρού φωτός οπίσθιοι ΕΟ 10.1.9. Αντανακλαστήρες εμπρόσθιο ρυμουλκουμένων ΕΟ 10.2. Προαιρετικές διατάξεις:  10.2.1. Φανοί ομίχλης ΕΟ 10.2.2. Φανοί σταθμεύσεως ΕΟ 10.2.3. Φανοί οπισθοπορείας ΕΟ 10.2.4. Φανοί θέσεως εμπρόσθιοι ρυμουλκουμένων ΕΟ 10.2.5. Αντανακλαστήρες πλάγιοι χρώματος κίτρινου ηλέκτρου ΕΟ 11. ΖΕΥΞΗ ΜΕΤΑΞΥ ΟΧΗΜΑΤΩΝ ΕΛΚΥΣΤΗΡΩΝ ΚΑΙ ΡΥΜΟΥΛΚΟΥΜΕΝΩΝ Η ΗΜΙΡΥΜΟΥΛΚΟΥΜΕΝΩΝ ΕΟ 12. ΔΙΑΦΟΡΑ 12.1. Ηχητικά όργανα ΕΟ 12.2. Ειδικές διατάξεις που ισχύουν για τα οχήματα εξυπηρετήσεως του κοινού ΕΟ 12.3. Ειδικές διατάξεις που ισχύουν για τα ταξί ΕΟ 12.4. Ειδικές διατάξεις που ισχύουν για τα οχήματα μεταφοράς εμπορευμάτων ΕΟ 12.5. Διατάξεις προφυλάξεως από μη επιτρεπομένη χρήση του οχήματος ΕΟ 12.6. Άγκιστρο έλξεως ΕΟ 12.7. Σκέλος αγκυρώσεως ρυμουλκουμένου ΕΟ 12.8. Σήμα κινδύνου ΕΟ 12.9. Ενδεχομένως ταχογράφος ΕΟ       ΠΑΡΑΡΤΗΜΑ III   ΥΠΟΔΕΙΓΜΑ  ΠΙΣΤΟΠΟΙΗΤΙΚΟ ΠΙΣΤΟΤΗΤΟΣ Ο υπογράφων.....  (επίθετο και όνομα) βεβαιώ ότι το όχημα 1. Είδος.....  2. Σήμα.....  3. Τύπος.....  4. Αριθμός στη σειρά του τύπου.....  είναι εξ ολοκλήρου σύμφωνο προς τον εγκεκριμένο τύπου.....  στην ......., την .....  από .....  περιγραφόμενο στο Δελτίο Εγκρίσεως αριθ. ......  και στο Δελτίο Πληροφοριών αριθ. .....  Έγινε στην ........, στις .......  ..........  (υπογραφή) ..........  (ιδιότης)